text: Pas på glatte veje 
  07 december 2014 kl. 06.11
  [size=2]Kolde temperaturer skabte l[/size]ø[size=2]rdag aften og natten til s[/size]ø[size=2]ndag problemer for bilister mange steder.[/size]
  Det førte til en række uheld, hvor biler kørte af vejen, fortæller flere vagtchefer i landets politikredse til Ritzau søndag morgen.
  Ingen af uheldene har dog ført til alvorlig personskade, lyder meldingen.
  I Sydøstjylland kom en bilist sent lørdag aften i uføre i landsbyen Åes nordøst for Horsens og gled ind i et af byens huse. Hverken bilist eller hus kom til skade.
  I det sydlige Jylland beretter politiet om fem glatføreuheld i hele kredsen. Det skete blandt andet i Tinglev og nord for Varde, fortæller vagtchef Claus Skovgaard fra Syd- og Sønderjyllands Politi.
  Pas på glatte veje i hele det sønderjyske område. Vejmyndigheder har iværksat saltning. En bilist kørt i grøften ved Haderslev. #politidk
  
  